《丙辰季夏避暑山中长松修竹恍若蓬莱异人之居》
宋代·释斯植

六月厌烦襟，纵步情未足。
爱此石径长，缈缈清溪曲。
古道何人居，门头对修竹。
好鸟发新声，静极成幽独。
山风吹晚凉，山影摇红绿。
翘首兴未阑，青猿睡初熟。

作者简介：释斯植，字建中，号芳庭，武林（今浙江杭州）人。曾住南岳寺，晚年筑室天竺，曰水石山居。与同时诗人胡三省、陈起等多有唱酬。《南宋六十家小集》收有《采芝集》及《采芝续稿》各一卷（续稿有理宗宝祐四年自跋）。事见本集及《续稿跋》。　释斯植诗，以汲古阁影宋抄《南宋六十家小集》本为底本，《采芝集》编为第一卷，《采芝续稿》编为第二卷。校以读画斋本《南宋群贤小集》（简称群贤集）。新辑集外诗附于卷末。